রিবা: আল্লাহ্ বলেন: ‘‘মানুষের ধনে বৃদ্ধি পাইবে বলিয়া তোমরা যে সুদ দিয়া থাক, আল্লাহ্র দৃষ্টিতে তাহা ধন-সম্পদ বৃদ্ধি করে না। কিন্তু আল্লাহর সন্তষ্টি লাভের জন্য যে যাকাত তোমরা দিয়া থাক তাহাই বৃদ্ধি পায়; উহারাই সমৃদ্ধিশালী’’ ‘‘আল-কুরআন, ৩০:৩৯’’। আল্লাহ আরো বলেন: ‘‘ভাল ভাল যাহা ইয়াহুদীদের জন্য বৈধ ছিল আমি তাহা উহাদের জন্য অবৈধ করিয়াছি তাহাদের সীমালংঘনের জন্য এবং আল্লাহ্র পথে অনেককে বাধা দেওয়ার জন্য, এবং তাহাদের সুদ গ্রহণের জন্য, যদিও উহা তাহাদের জন্য নিষিদ্ধ করা হইয়াছিল; এবং অন্যায়ভাবে লোকের ধন-সম্পদ গ্রাস করার জন্য’’। ‘‘আল-কুরআন, ৪:১৬০-১৬১’’। ‘‘আল্লাহ সুদকে নিশ্চিহ্ন করেন এবং দানকে বর্ধিত করেন’’। ‘‘আল-কুরআন, ২:২৭৬’’। এর অর্থ এই যে, জনগণের দারিদ্র্য মোচনের ক্ষেত্রে সুদ কোন কাজেই আসে না বরং এর মাধ্যমে দরিদ্রের ধন-সম্পদ সুকৌশলে আত্মসাৎ ও গ্রাস করে কতিপয় বিত্তশালী আরো ধনী হয় আর জনগণের দারিদ্র্য বৃদ্ধি পায়। আল্লাহ্ বলেন: ‘‘হে মুমিনগণ! তোমরা একে অপরের সম্পত্তি অন্যায়ভাবে গ্রাস করিও না।’’ ‘‘আল-কুরআন, ৪:২৯’’। তাই ইহকাল ও পরকালে সফলতা অর্জনের জন্য আল্লাহ্ বিত্তশালীদেরকে সুদে দরিদ্রদের ঋণ দেয়ার বদলে দান করার কাজে উৎসাহিত করেন। আল্লাহ্ সুদকে নিরুৎসাহিত করে উপদেশ দেন: ‘‘হে মুমিনগণ! তোমরা আল্লাহ্কে ভয় কর এবং সুদের যাহা বকেয়া আছে তাহা ছাড়িয়া দাও যদি তোমরা মুমিন হও’’। ‘‘আল-কুরআন, ২:২৭৮’’। যুগে যুগে প্রমাণিত হয়েছে সুদী ব্যবসা ব্যাপক জনগণের দারিদ্র্যের মূল; মুষ্টিমেয় লোক এতে উপকৃত হয় এবং সমাজে দারিদ্র্য, পাপ ও বৈষম্য বাড়ে। ‘‘কযধষবফ, ঝধৎধিৎ গফ. ঝধরভঁষষধয, ঋষধংি ড়ভ ঃযব চৎবাধরষরহম গরপৎড়-পৎবফরঃ ঋরহধহপরহম ঝুংঃবস ধহফ ঝবধৎপয ভড়ৎ ধহ ওংষধসরপ অষঃবৎহধঃরাব, উযধশধ, ঞযড়ঁমযঃং ড়হ ঊপড়হড়সরপং, ওংষধসরপ ঊপড়হড়সরপং জবধংবধৎপয ইঁৎবধঁ, ঠড়ষ. ২১, ঘড়. ০২, অঢ়ৎরষ-ঔঁহব ২০১১, চঢ়, ২৭-৫০.’’